钦定古今图书集成/理学汇编/学行典/第112卷 > 王钦若册府元龟 > 《刘向传赞》汉·书
## 钦定古今图书集成/理学汇编/学行典/第112卷 > 王钦若册府元龟 > 《刘向传赞》汉·书

赞曰：“仲尼称才难”，不其然与？自孔子后，缀文之士众
矣，唯孟轲、孙况、董仲舒、司马迁、刘向、扬雄，此数公者，
皆博物洽闻，通达古今，其言有补于世。《传》曰：“圣人不
出其闲，必有命世者焉。”岂近是乎？刘氏《鸿范论》发明
《大传》，著天人之应；《七略》剖判艺文，总百家之绪；《三统
历谱》，考步日月五星之度，有意其推本之也。呜虖！向
言山陵之戒，于今察之，哀哉！指明梓柱以推，废兴昭
矣。岂非直谅多闻，古之益友与！